האינדון

האינדון (שם מדעי: Hyaenodon) הוא סוג של יונק קדום ממשפחת ההאינודונים שבסדרת הקראודונטים. הוא חי בתקופות האאוקן עד המיוקן ברחבי אירואסיה ואמריקה הצפונית.

מאפיינים 
יצור זה היה מהגדולים בבני משפחתו ואחד היונקים הטורפים הגדולים ביותר על היבשה. המין הגדול ביותר היה ה-Hyaenodon gigas, אשר הגיע לאורך שלושה מטרים ולמשקל 500 קילוגרם. מינים אחרים היו קטנים יותר, כשחלקם שקלו 10–25 ק"ג, והמינים המוקדמים ביותר שקלו רק חמישה ק"ג.

להאינדון היו לסתות חזקות כשל לסתות צבוע וזהו מקור שמו ("Hyaena" - צבוע, "Odon" - שן). לסתות אלה עזרו לו לרסק את עצמות טרפו והוא ניזון מבשר. תחילה חשבו שמדובר על מין של צבוע. מבדיקה של השלד התברר שהוא לא היה קרוב באמת לצבועים ושייך לסדרה שקרובה לטורפים שצדה במישורי האאוקן.

יצור זה היה מטורפי העל של תקופתו והוא צד פרסתנים שונים או טורפים קטנים. מבדיקת שלד מאובן של דיניקטיס (ממשפחת הנימרווידיים) התגלו סימני נשיכה שהתאימו לשיני ההאינדון.

בתרבות
ההאינדון נראה בסדרה "ללכת עם חיות" בפרק השלישי, בו הוא מאיים על גור של פרצרתריום וטורף פרט כליקותריום, אך מפסיד אותו לאנטלודונטים.
הוא מופיע בסדרה טורפים פרהיסטוריים של נשיונל ג'יאוגרפיק בפרק: "לסתות תער", הנוגע אליו. הוא מופיע בקצרה גם בפרק "חזיר רוצח".
הוא מופיע בחלק מפרקי הסדרה "Prehistoric" Washington, D.C" ובתוכנית "Life After Dinosaurs".
בסדרה "בראשית" נראים ההאינדונים יוצאים מהמעבר בעונה 4 פרק 6, תוך כדי חתונתה של ג'ני לוויס.
ההאינדון מופיע במשחקי המחשב של "פארק היורה" במשחקים: "עולם היורה: המשחק" ו-"Jurassic Park Builder". הוא נראה גם במשחק המחשב "Ark: Survival Evolved".

מינים
H. brevirostris
H. chunkhtensis
H. crucians
H. filholi
H. gigas
H. horridus
H. incertus
H. leptorhynchus
H. megaloides
H. microdon
H. mongoliensis
H. montanus
H. mustelinus
H. raineyi
H. venturae
H. vetus
H. weilini
H. yuanchensis

קישורים חיצוניים

 

האינודונים
מגה-פאונה של הפלאוגן באירואסיה
מגה-פאונה של הנאוגן באירואסיה
מגה-פאונה של הפלאוגן באמריקה הצפונית
יונקים שחיו בפלאוגן באמריקה הצפונית
יונקים שחיו בפלאוגן באסיה
יונקים שחיו במיוקן באמריקה הצפונית
מאובני טקסונים שתוארו ב-1838